Diari Oficial de la Generalitat Valenciana


Sumari del DOGV 7872, del 13-09-2016 (2016/6986)

RESOLUCIÓ de 8 de setembre de 2016, de la Direcció General de Política Educativa, per la qual s'autoritza als centres privats concertats el desenvolupament del programa de compensació educativa, el programa d'acollida al sistema educatiu (PASE) i el programa de reforç per a 4t d'ESO (PR4) amb la indicació de les hores addicionals proposades per al curs 2016-2017.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7872

Data del DOGV
:   13-09-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/6986


Data del document
:   08-09-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 8 de setembre de 2016, de la Direcció General de Política Educativa, per la qual s'autoritza als centres privats concertats el desenvolupament del programa de compensació educativa, el programa d'acollida al sistema educatiu (PASE) i el programa de reforç per a 4t d'ESO (PR4) amb la indicació de les hores addicionals proposades per al curs 2016-2017. [2016/6986]  
L'Ordre 38/2016, de 27 de juliol, de la Conselleria d'Educació, Investigació, Cultura i Esport, regula el pla d'actuació per a la millora, el programa de reforç per a 4t d'ESO, el programa d'aula compartida per a ESO i estableix el procediment per a la dotació de recursos als centres sostinguts amb fons públics, per al curs 2016-2017.  
  
L'article 10 de l'esmentada ordre indica que tots els centres privats concertats desenvoluparan el seu pla d'actuació per a la millora (PAM) amb els seus propis recursos. No obstant això, podran sol·licitar professorat addicional aquells centres que incorporen al seu PAM un programa de compensació educativa quan tinguen un percentatge d'alumnat amb necessitats de compensació educativa igual o superior al 20 %. La compensació educativa està regulada per l'Ordre de 4 de juliol de 2001.  
Així mateix, els centres privats concertats podran sol·licitar l'autorització per a desenvolupar el programa d'acollida al sistema educatiu (PASE) i el programa de reforç per a 4t d'ESO i l'assignació d'hores addicionals per al seu desenvolupament.  
A l'article 11 de l'Ordre 38/2016, s'estableix la composició de la comissió assessora que tindrà entre altres funcions:  
- Assessorar l'òrgan instructor per a fer la proposta de dotació d'hores addicionals per als centres privats concertats sol·licitants, d'acord amb la disponibilitat pressupostària, segons el que estableix l'article 12 d'aquesta ordre.  
- Informar sobre la proposta elaborada per a la dotació d'hores addicionals als centres privats concertats.  
A l'article 12, s'assenyala que l'òrgan instructor farà la proposta d'assignació d'hores addicionals per a desenvolupar el programa de compensació educativa i la proposta d'autorització d'aules per al desenvolupament del PASE. Per a elaborar aquesta proposta d'assignació d'hores addicionals es tindrà en compte tant el percentatge com el nombre total d'alumnat amb necessitats de compensació educativa de les etapes d'Educació Primària i d'Educació Secundària Obligatòria, així com la intervenció educativa plantejada amb aquest alumnat. Per a elaborar la proposta d'autorització d'aules per al desenvolupament del programa d'acollida al sistema educatiu (PASE) es comprovarà que el centre compleix els requisits que per a aquest programa s'estableixen en l'annex I de l'Ordre 38/2016. Les propostes seran elevades a la Direcció General de Política Educativa.  
Així mateix, al capítol III de l'ordre esmentada es regula el programa de reforç per a 4t d'ESO (PR4), i a l'article 27 s'indica que la Direcció General de Política Educativa proposarà l'assignació d'hores addicionals als centres privats concertats autoritzats.  
La Direcció General de Política Educativa resoldrà la convocatòria i publicarà al Diari Oficial de la Comunitat Valenciana la relació de centres privats concertats autoritzats per a desenvolupar el programa de compensació educativa, la relació dels centres privats concertats autoritzats per a desenvolupar el programa d'acollida al sistema educatiu (PASE) i la relació dels centres privats concertats autoritzats per a desenvolupar el programa de reforç per a 4t d'ESO (PR4), amb la proposta de les hores addicionals concedides.  
La Direcció General de Centres i Personal Docent dotarà de les hores addicionals concedides als centres privats concertats per al desenvolupament del programa de compensació educativa, el desenvolupament del programa d'acollida al sistema educatiu (PASE) i del programa de reforç per a 4t d'ESO (PR4) amb efectes des del dia 1 de setembre de 2016, segons la proposta de la Direcció General de Política Educativa. Aquesta dotació addicional finalitzarà el 31 d'agost de 2017.  
En l'exercici de les facultats delegades pel conseller d'Educació, Investigació, Cultura i Esport en la disposició addicional tercera de l'Ordre 38/2016 i en virtut de les competències que li atribueix el Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, vista la proposta de la subdirecció general competent en matèria d'innovació i qualitat educativa, aquesta Direcció General de Política Educativa resol:  
  
Primer. Autorització i assignació de recursos  
1. A l'annex I es relacionen els centres privats concertats autoritzats per a desenvolupar el programa de compensació educativa amb la proposta de les hores addicionals concedides per al curs 2016-2017.  
2. A l'annex II es relacionen els centres privats concertats sol·licitants sense assignació d'hores addicionals per a desenvolupar el programa de compensació educativa per al curs 2016-2017, per no complir els requisits establits a l'article 10 de l'Ordre 38/2016.  
3. A l'annex III es relacionen els centres privats concertats autoritzats per a desenvolupar el programa d'acollida al sistema educatiu (PASE) amb la proposta de les hores addicionals concedides per al curs 2016-2017.  
4. A l'annex IV es relacionen els centres privats concertats sol·licitants sense assignació d'hores addicionals per a desenvolupar el programa d'acollida al sistema educatiu (PASE) per al curs 2016-2017, per no complir els requisits establits a l'annex I de l'Ordre 38/2016.  
  
5. A l'annex V es relacionen els centres privats concertats autoritzats pera desenvolupar el programa de reforç per a 4t d'ESO (PR4) amb la proposta de les hores addicionals concedides per al curs 2016-2017.  
  
6. A l'annex VI es relacionen els centres privats concertats sol·licitants sense assignació d'hores addicionals per a desenvolupar el programa de reforç per a 4t d'ESO (PR4) per al curs 2016-2017, per no complir els requisits establits al capítol III de l'Ordre 38/2016.  
  
  
Segon. Recursos humans  
1. Proposar a la Direcció General de Centres i Personal Docent la concessió, per al curs 2016-2017, de les hores addicionals indicades en l'annex I per al desenvolupament del programa de compensació educativa.  
2. Proposar a la Direcció General de Centres i Personal Docent la concessió, per al curs 2016-2017, de les hores addicionals indicades en l'annex III per al desenvolupament del programa d'acollida al sistema educatiu (PASE).  
3. Proposar a la Direcció General de Centres i Personal Docent la concessió, per al curs 2016-2017, de les hores addicionals indicades en l'annex V per al desenvolupament del programa de reforç per a 4t d'ESO (PR4).  
  
Tercer. Inspecció d'Educació  
La Inspecció d'Educació vetlarà pel compliment i aplicació d'aquests programes autoritzats per al curs acadèmic 2016-2017, en coordinació amb la Direcció General de Política Educativa.  
  
Quart. Producció d'efectes  
La present resolució produirà efectes l'endemà de la seua publicació en el Diari Oficial de la Comunitat Valenciana.  
  
Contra la present resolució, que no esgota la via administrativa, es podrà interposar un recurs d'alçada davant de la Secretaria Autonòmica d'Educació en el termini d'un mes a comptar de l'endemà de la seua firma.  
  
València, 8 de setembre de 2016.- El director general de Política Educativa: Jaume Fullana Mestre.